Biztonsági emlékeztető: minden esetben ellenőrízze a beírt webcímet, és kapcsolja be a 2FA (kétfaktoros azonosítás) opciót. Jelszavát kezelje bizalmasan, és ne kezdeményezzen utalást olyan személy részére aki esetleg Inlock alkalmazottnak adja ki magát.
Biztonsági tanácsok
- Győződjön meg róla, hogy a weboldal címét (prod.inlock.io) helyesen adta meg. SOHA ne használjon másik webcímet az Inlock eléréséhez!
- Soha ne telepítsen böngésző plug-ineket, még akkor se, ha készítője azt állítja, hogy együttműködik az INLOCK-al.
- Soha ne ossza meg személyes fiókadatait telefonon senkivel, még akkor se, ha Inlock alkalmazottnak adja ki magát.
- Jelszavát és 2FA kódjait/kulcsait kezelje bizalmasan, ne ossza meg senkivel, az Inlock Supportot ellátó kollégák sohasem fogják Öntől kérni azokat.
- Soha ne utaljon kriptopénzt olyan személynek, aki az Inlock Support tagjának állítja be magát, mert a valódi supportos kollégák sohasem fogják Önt erre felkérni!
2020 nyara óta az Inlock-ban kötelező használni az 2FA-t (két faktoros azonosítást) mind a kiutalási címek rögzítésére, mind pedig a belépéshez. Javasoljuk, hogy ügyfeleink minden körülmény között használják a 2FA védelmet. Szintén javasoljuk, hogy lehetőség szerint csak a hivatalos forrásból származó Google Authenticator, illetve Authy appokat használják
Az Inlock platform biztonsági értesítéseket generál minden biztonsági eseményről, ide értve például a jelszó helyreállítást és a 2FA kikapcsolást is, illetve az 5 sikertelen belépési kísérlet után előálló ideiglenes kizárást is. Ezek a levelek tartalmaznak egy LOCK ACCOUNT gombot, aminek megnyomásával azonnal lezárható az ügyfélszámla egészen addig, amíg annak jogos tulajdonosa fel nem veszi a kapcsolatot az Inlock terméktámogatásával.
Végezze el regisztrációkor az ügyfél-azonosítást, hogy amennyiben mégis kompromittálódik fiókja, egy megismételt ügyfél-azonosítást el tudjunk végezni Önnél.